《送熊茂初驾部贬浙江》
明代·刘克正

掩泣长辞供奉班，孤臣何日返燕山。但论道直宜三黜，谁为排空叩九关。

白傅井泉堪自酌，苏公堤柳易追攀。谪仙自昔栖迟地，愁绝西风损旧颜。

作者简介：刘克正，字懋一，号海樵。番禺人，从化籍。格长子。明穆宗隆庆五年（一五七一）进士。官翰林院检讨。年甫三十七而卒。清道光《广东通志》卷二八〇有传。